CELEX: 32009R0882
Language: el
Date: 2009-09-21 00:00:00
Title: Κανονισμός (ΕΚ) αριθ. 882/2009 της Επιτροπής, της 21ης Σεπτεμβρίου 2009 , για την τροποποίηση του κανονισμού (ΕΚ) αριθ. 412/2008 της Επιτροπής σχετικά με το άνοιγμα και τη διαχείριση εισαγωγικής δασμολογικής ποσόστωσης για κατεψυγμένο βόειο κρέας που προορίζεται για μεταποίηση και για παρέκκλιση από τον εν λόγω κανονισμό

26.9.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 254/7
            
         
      ΚΑΝΟΝΙΣΜΌΣ (ΕΚ) αριθ. 882/2009 ΤΗΣ ΕΠΙΤΡΟΠΉΣ
   
   της 21ης Σεπτεμβρίου 2009
   για την τροποποίηση του κανονισμού (ΕΚ) αριθ. 412/2008 της Επιτροπής σχετικά με το άνοιγμα και τη διαχείριση εισαγωγικής δασμολογικής ποσόστωσης για κατεψυγμένο βόειο κρέας που προορίζεται για μεταποίηση και για παρέκκλιση από τον εν λόγω κανονισμό
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 144 παράγραφος 1, σε συνδυασμό με το άρθρο 4,
   Εκτιμώντας τα ακόλουθα:
   
               (1)
            
            
               Βάσει του άρθρου 1 του κανονισμού (ΕΚ) αριθ. 412/2008 της Επιτροπής, της 8ης Μαΐου 2008, σχετικά με το άνοιγμα και τη διαχείριση εισαγωγικής δασμολογικής ποσόστωσης για κατεψυγμένο βόειο κρέας που προορίζεται για μεταποίηση (2), ανοίχθηκε ετήσια δασμολογική ποσόστωση εισαγωγής 54 703 τόνων ισοδύναμου με κατεψυγμένο βόειο κρέας με κόκαλα που υπάγεται στους κωδικούς ΣΟ 0202 20 30, 0202 30 10, 0202 30 50, 0202 30 90 ή 0206 29 91 και προορίζεται για μεταποίηση σε προϊόντα Α και Β όπως ορίζεται στο άρθρο 2, τηρώντας την κατανομή που καθορίστηκε στο άρθρο 3 του εν λόγω κανονισμού.
            
         
               (2)
            
            
               Η συμφωνία με τη μορφή ανταλλαγής επιστολών μεταξύ της Ευρωπαϊκής Κοινότητας και της Βραζιλίας, σύμφωνα με το άρθρο XXIV:6 και το άρθρο XXVIII της Γενικής Συμφωνίας Δασμών και Εμπορίου (GATT) 1994 όσον αφορά την τροποποίηση των παραχωρήσεων που προβλέπονται στους πίνακες της Δημοκρατίας της Βουλγαρίας και της Ρουμανίας στο πλαίσιο της διαδικασίας προσχώρησής τους στην Ευρωπαϊκή Ένωση (3) (στο εξής η «συμφωνία»), η οποία εγκρίθηκε με την απόφαση 2009/718/ΕΚ (4) του Συμβουλίου, προβλέπει την προσθήκη 9 000 τόνων κατεψυγμένου κρέατος του κωδικού ΣΟ 0202 30 90 στην ποσόστωση που έχει ανοιχθεί με το άρθρο 1 του κανονισμού (ΕΚ) αριθ. 412/2008. Η συμφωνία αρχίζει να ισχύει την 1η Οκτωβρίου 2009.
            
         
               (3)
            
            
               Ο κανονισμός (ΕΚ) αριθ. 412/2008 πρέπει να τροποποιηθεί αναλόγως.
            
         
               (4)
            
            
               Το άρθρο 6 παράγραφος 2 του κανονισμού (ΕΚ) αριθ. 412/2008 προβλέπει ότι οι αιτήσεις δικαιωμάτων εισαγωγής κατεψυγμένου βοείου κρέατος για την παραγωγή προϊόντων Α ή Β υποβάλλονται το αργότερο στις 13:00 ώρα Βρυξελλών, στις 8 Ιουνίου πριν από την ετήσια περίοδο δασμολογικής ποσόστωσης εισαγωγής. Για την περίοδο εισαγωγής 2009/2010, πρέπει να προβλεφθεί δεύτερη προθεσμία για την αίτηση δικαιωμάτων εισαγωγής για τις συμπληρωματικές ποσότητες που προστέθηκαν από τη συμφωνία. Λαμβάνοντας υπόψη τις τρέχουσες συνθήκες εφοδιασμού στις εξωτερικές αγορές, το αποτέλεσμα της κατανομής των διαθέσιμων ποσοτήτων τον Ιούνιο 2009 και την ανάγκη της μεταποιητικής βιομηχανίας να προγραμματίζει τις εργασίες της, είναι σκόπιμο να καθοριστεί η δεύτερη προθεσμία το πρώτο τρίμηνο του 2010.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 412/2008 τροποποιείται ως εξής:
   
               1)
            
            
               στο άρθρο 1, ο αριθμός «54 703» αντικαθίσταται από τον αριθμό «63 703»·
            
         
               2)
            
            
               στο άρθρο 3, η παράγραφος 1 αντικαθίσταται από το ακόλουθο κείμενο:
               «1.   Η συνολική ποσότητα που αναφέρεται στο άρθρο 1 χωρίζεται σε δύο μέρη:
               
                           α)
                        
                        
                           50 000 τόνοι κατεψυγμένου βοείου κρέατος που προορίζονται για την παρασκευή προϊόντων Α·
                        
                     
                           β)
                        
                        
                           13 703 τόνοι κατεψυγμένου βοείου κρέατος που προορίζονται για την παρασκευή προϊόντων Β.».
                        
                     
         Άρθρο 2
   1.   Κατά παρέκκλιση του άρθρου 6 παράγραφος 2 του κανονισμού (ΕΚ) αριθ. 412/2008 και για την περίοδο εισαγωγής 2009/2010, μπορούν να υποβληθούν αιτήσεις δικαιωμάτων εισαγωγής για την παραγωγή προϊόντων Α ή Β το αργότερο στις 13:00 ώρα Βρυξελλών, στις 8 Ιανουαρίου 2010.
   2.   Οι διαθέσιμες ποσότητες εισαγωγής για τις νέες ή τις συμπληρωματικές αιτήσεις που αναφέρονται στην παράγραφο 1 είναι:
   
               α)
            
            
               7 000 τόνοι κατεψυγμένου βοείου κρέατος που προορίζονται για την παρασκευή προϊόντων Α·
            
         
               β)
            
            
               2 000 τόνοι κατεψυγμένου βοείου κρέατος που προορίζονται για την παρασκευή προϊόντων Β.
            
         3.   Οι παράγραφοι 1, 3 και 4 του άρθρου 6 καθώς και το άρθρο 7 του κανονισμού (ΕΚ) αριθ. 412/2008 εφαρμόζονται, τηρουμένων των αναλογιών, στις αιτήσεις δικαιωμάτων εισαγωγής που αναφέρονται στην παράγραφο 1 του παρόντος άρθρου.
   Ωστόσο, οι επιχειρηματίες οι οποίοι παρείχαν στην αρμόδια εθνική αρχή απόδειξη της τήρησης των όρων του άρθρου 5 παράγραφος 1 του κανονισμού (ΕΚ) αριθ. 412/2008 για την περίοδο αίτησης δικαιωμάτων εισαγωγής που λήγει στις 8 Ιουνίου 2009, απαλλάσσονται από την υποχρέωση παροχής της απόδειξης αυτής, σε περίπτωση αίτησης συμπληρωματικών δικαιωμάτων εισαγωγής για τις ποσότητες που αναφέρονται στην παράγραφο 2.
   Άρθρο 3
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Οκτωβρίου 2009.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Σεπτεμβρίου 2009.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 299 της 16.11.2007, σ. 1.
   
      (2)  ΕΕ L 125 της 9.5.2008, σ. 7.
   
      (3)  Βλέπε σελίδα 104 της παρούσας Επίσημης Εφημερίδας.
   
      (4)  Βλέπε σελίδα 104 της παρούσας Επίσημης Εφημερίδας.